b'\n_START_ARTICLE_\nAlbin Rimppi\n_START_PARAGRAPH_\nAlbin Rimppi (13. kes\xc3\xa4kuuta 1871 Juva \xe2\x80\x93 14. joulukuuta 1952 Helsinki) oli suomalainen juristi ja virkamies._NEWLINE_Rimpin vanhemmat olivat talollinen Kalle Johannes Rimppi ja Maria Kettunen.. H\xc3\xa4n p\xc3\xa4\xc3\xa4si ylioppilaaksi Savonlinnan lyseosta 1895 ja valmistui Helsingin yliopistosta filosofian kandidaatiksi 1898 ja filosofian maisteriksi 1900. Rimppi suoritti viel\xc3\xa4 ylemm\xc3\xa4n hallintotutkinnon 1904 ja oikeustutkinnon 1907. H\xc3\xa4nest\xc3\xa4 tuli molempien oikeuksien kandidaatti 1908 ja h\xc3\xa4n sai varatuomarin arvon 1910._NEWLINE_Rimppi oli virkamiehen\xc3\xa4 senaatissa vuodesta 1903 alkaen. H\xc3\xa4n toimi siviilitoimituskunnan kanslistina ja protokollasihteerin\xc3\xa4 vuosina 1912\xe2\x80\x931940 ja oli sittemmin sis\xc3\xa4asiainministeri\xc3\xb6n poliisiasiain osaston vanhempana hallitussihteerin\xc3\xa4. Rimpille my\xc3\xb6nnettiin esittelij\xc3\xa4neuvoksen arvo vuonna 1938. Rimppi toimi my\xc3\xb6s asianajajana Helsingiss\xc3\xa4 vuodesta 1905 alkaen._NEWLINE_Albin Rimppi oli naimisissa 1908\xe2\x80\x931919 Thyra Maria Karstenin (k. 1919) ja 1922\xe2\x80\x931932 Saima Alina Sepp\xc3\xa4l\xc3\xa4n (k. 1932) kanssa. Rimppi on haudattu Malmin hautausmaalle Helsinkiin.'